open-index/open-wikipedia-markdown huggingface dataset:
Nut

**Nut** oli muinaisessa Egyptissä palvottu taivaan jumalatar.

Nut kuvattiin usein alastomana naisena, joka kaartui miehensä maanjumala Gebin yläpuolella. Joskus Nutin kehoon piirrettiin myös tähtiä. Jumalatar Nut oli Shun ja Tefnutin lapsi. Nutin ja Gebin lapset olivat Seth, Horus, Osiris, Isis ja Neftys, joka oli Sethin vaimo.

Nutia kuvattiin hyvin useasti hautojen seinillä. Erittäin yleisiä olivat kuvat, joissa Nutin isä Shu erottaa Nutin ja Gebin toisistaan. Nut kuvattiin usein myös vainajan arkun sisäpuolelle, jotta vainaja saattoi symbolisesti katsella taivasta.

Erään myytin mukaan Nut nielaisi iltaisin auringon Ra-jumalan hahmossa ja se kulki hänen ruuminsa, tuonelan, läpi yön aikana, tullakseen aamulla taas Nutin synnyttämäksi.

## Lähteet
*

### Viitteet

## Aiheesta muualla
Ptah

**Ptah** oli yksi muinaisessa Egyptissä palvotuista jumalista. Ptahin palvonta keskittyi Memfiiseen. Ptah oli käsityön jumala, ja sen vuoksi hän sai pian luojajumalan aseman. Ptahin luomisen välineitä olivat hänen sydämensä ja kielensä, ja sanan voimalla hän loi maailman. Hän oli ikivanha alkujumala, jonka perusolemukseen sisältyi sekä maskuliininen Nun että feminiininen Naunet.

Egyptiläiset pitivät Ptahia ”maailman valajana”, joka Khnumin tavoin teki kaikki olennot dreijalla. Lopulta Ptahista tuli maailmanjärjestyksen herra ja alamaailman valtias. Ptolemaiosten aikana Ptah oli myös Egyptin suojelusjumala, ja hallitsijat kruunattiin Ptahin temppelissä.

Ptah kuvattiin seisovana, muumioituna miehenä, joka piteli kädessään valtikkaa. Papeille tunnusomaisesti hänen päälakensa oli ajeltu. Myöhempinä aikoina Ptah yhdistettiin Osirikseen ja Sokariin niin tiiviisti että näitä oli usein vaikea erottaa toisistaan.

Memfiissä, jossa Ptahin palvonnan keskus oli, häntä palvottiin luojajumalana. Muualla maassa Ptah tunnettiin arkkitehtien, taiteilijoiden ja käsityöläisten jumalana. Maan päällä Ptahia edusti Apis-sonni.

## Lähteet
*Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 
### Viitteet

## Aiheesta muualla

* 
* 
*
Nekhbet

**Nekhbet** (myös **Nechbet** tai **Nekhebit**)  oli muinaisen Egyptin mytologiassa palvottu kotkajumalatar ja Nekhebin kaupungin suojelupyhimys. Hänet kuvattiin kotkan hahmossa, sillä se oli Egyptissä lapsen adoptoineen äidin symboli. Nekhbetin ajateltiin adoptoineen kaupungin turvaansa. Nekhbetin papittaria kutsuttiin nimellä *muu*, ”äidit”, ja he pukeutuivat korppikotkan sulista tehtyihin viittoihin.

Myöhemmin Nekhbetistä tuli Wadjet-jumalattaren tapaan faaraoiden suojelija ja hänet kuvattiinkin usein korppikotkan hahmossa faaraon päähineessä ja Wadjet-jumalatarta symboloivan uraeuksen kanssa. Hän edusti symbolisesti Ylä-Egyptiä, jossa häntä erityisesti palvottiin. Häntä pidettiin Hapyn, Niilin jumalan, puolisona. Egyptin vanhin oraakkeli oli Nekhbetin pyhättö Nekhebissä, alkuperäisessä kuolleiden kaupungissa.

Taiteessa Nekhbet kuvattiin valkoisena korppikotkana, puhtauden symbolina, joka oli aina esillä faaraon kaksoiskruunussa. Yleensä Nekhbet levitti kuvissa siipiään kuninkaallisen kuvan yllä kynsissään ikuisuuden symboli. Häntä pidetään joskus egyptiläisissä uskomuksissa *äitien äitinä* ja maailman luojana. 

Faaraon Nebty-nimi esiteltiin Nekhbetiä ja Wadjetia kuvaavalla hieroglyfillä, joka symboloi kahden maan liittoa.

## Lähteet

## Aiheesta muualla

* 
* 
*
Seshat

**Seshat** oli muinaisessa Egyptissä palvottu kirjoituksen ja kirjanpidon jumalatar. Hänen uskottiin myös olevan tähtien ja planeettojen tuntija, ja hän auttoi faaraota erityisessä "nuoran venytykseksi" kutsutussa seremoniassa, joka liittyi tähtitieteellisiin ja astrologisiin mittauksiin, joiden avulla määriteltiin temppelien sijainnit. Seshat vastasi rituaalissa temppelien pohjapiirustusten säilytyksestä. Jumalatar mainitaan myös faaraon juhlien ja sotaretkien kirjaajana, joka laski esimerkiksi karjan, sotavankien ja sotasaaliin määrän.
 
Seshat kuvattiin pantterinnahka-asussa olevana naisena, jolla oli päänsä yläpuolella kepin päässä oleva seitsensakarainen tähti. Hänet kuvattiin usein kantamassa kirjoitusvälineitä kuten ruokokynää.

Seshat oli Thot-jumalan puoliso. Hän vastasi pääasiassa selonteoista, ajan mittaamisesta ja rakennusten perustuksista. Hänen katsottiin olevan kirjureiden suojelija.

## Lähteet

## Aiheesta muualla
Shu

**Shu** oli muinaisessa Egyptissä palvottu ilman jumala. Hänen palvontansa keskittyi pääasiallisesti Heliopoliin ympäristöön.

Shu kuvattiin usein miehenä, jolla oli sulka päässään tai vaihtoehtoisesti leijonapäisenä miehenä. Monissa hautamaalauksissa hänet kuvataan pitämässä Gebiä (maa) ja Nutia (taivas) erillään. Shu kuvasti symbolisesti ilmaa.

Heliopoliin enneadissa Shu on luojajumala Atumin luoma poika. Hän nai sisarensa Tefnutin ja heidän avioliitostaan syntyvät Geb ja Nut.

## Lähteet

## Aiheesta muualla

* 
* 
* 
*
Slashdot

**Slashdot** (nimi tulee merkeistä: */.*) on teknologiaan suuntautunut www-sivusto. Sen rungon muodostavat käyttäjien tekemät uutispoiminnot, kysymykset ja joskus myös kirja- ja elokuva-arvostelut. Slashdotin perinteikäs tunnuslause on *News for Nerds, Stuff That Matters*.

Sivuston avasi syyskuussa 1997 Rob "CmdrTaco" Malda. Nykyisin sivua pyörittävät hänen lisäkseen Jeff "Hemos" Bates ja Robin "Roblimo" Miller. Kesäkuussa 1999 sivuston osti Andover.net, joka helmikuussa 2000 fuusioitui VA Linux -yhtiön kanssa. Vuodesta 2009 yhtiön nimi on Geeknet, Inc.
Vuonna 2012 Dice Holdings osti Slashdotin SourceForge ja Freecode -palveluiden kanssa.
Tammikuussa 2016 BIZX LLC osti Slashdotia ja SourceForgea pyörittävän Slashdot Median. Joulukuussa 2019 BIZX ja Slashdot Media yhdistyivät nimelle Slashdot Media.

Slashdotin kommenttien tasoa pidetään yleensä ottaen korkeana. Perinteisesti poliittiset aiheet saavat ihmiset kirjoittamaan, ja eniten kommentteja ovat keränneet uutiset hyökkäyksestä Irakiin (4184&nbsp;kpl) ja George W. Bushin uudelleenvalinnasta (4961&nbsp;kpl). Uutiset lukitaan aina kahden viikon päästä niiden julkistamisesta, jonka jälkeen niihin ei voida enää ottaa kantaa. Slashdotiin tiedetään kommentoineen monia tunnettuja teknologia-alan ihmisiä, kuten Bruce Perens, John Carmack, Jimmy Wales, Alan Cox ja Steve Wozniak.

Tärkeä osa sivustoa on kommenttien moderointijärjestelmä, joka pisteytyksen lisäksi antaa asettaa kommenteille määreitä kuten "insightful" tai "funny". Rekisteröityneet käyttäjät saavat aina silloin tällöin moderointipisteitä jotka he voivat käyttää haluamallaan tavalla.

Slashdot on kuulu siihen liittyvästä slashdot-efektistä, joka tarkoittaa muiden sivustojen tukkiutumista (yleensä perin lyhyessä ajassa) useiden satojen käyttäjien pyrkiessä katsomaan uutisessa mainitun linkin sisältöä. Tämä voi johtaa jopa siihen, että sivusto ei enää vastaa palvelupyyntöihin. Slashdot itse käyttää Apache-webpalvelinta mod_perl-laajennoksella ja MySQL-tietokantaa. Kommentointijärjestelmää pyörittää sivuston oma avoin ohjelmisto Slash, jota käyttää myös mm. barrapunto.com.

Slashdotin kulttuuriin kuuluu useita vaihtuvia sisäpiirin kestovitsejä tai meemejä, kuten *you insensitive clod!* ja *imagine a beowulf cluster of these*.

Rob Malda kosi nykyistä vaimoaan Kathleen Fentiä 14. helmikuuta 2002 Slashdotin etusivulla julkaisemallaan jutulla.

## Lähteet

## Aiheesta muualla

* Slashdot
** Slashdot. Kerry concedes...
Sobek

**Sobek** tai *Sebek* oli muinaisessa Egyptissä palvottu krokotiilijumala.

Sobek kuvattiin joko krokotiilipäisenä miehenä tai krokotiilina, jolla oli yleensä päässään sulin koristeltu kruunu. Sobekilla voi olla päänsä päällä myös uraeus-käärmeen ympäröimä aurinkokiekko. Hän kantoi yleensä was-sauvaa ja ankh-symbolia. 

## Palvonta
Sobekin uskottiin hallitsevan Niilin krokotiileja ja vesiä. Häntä palvottiin erityisesti Ylä-Egyptissä ja Nubiassa. Kuuluisa krokotiilinpalvontapaikka oli viljava Faijum. Päätemppeli sijaitsi 12. dynastian aikana Moerisjärven lähellä. Joidenkin myyttien mukaan Niilin vesi oli Sobekin hikeä. Herodotoksen mukaan Krokodilopoliksessa (Shedet) kasvatettiin pyhiä krokotiileja, joita pidettiin Sobekin ruumiillistumina. Krokotiilin kitaan joutumista pidettiin onnellisimpana tapana kuolla. Monin paikoin Egyptiä on löydetty krokotiileille tehtyjä hautarakennuksia. Kuuluisassa Krokotiililuolassa, joka sijaitsee El Amarnan eteläpuolella, on ollut tuhansittain krokotiilimuumioita.

## Lähteet
*

### Viitteet

## Aiheesta muualla
Sokar

**Sokar** tai **Seker** oli muinaisessa Egyptissä palvottu hautauksen jumala. Sokar kuvataan yleensä käärinliinoihin kiedottuna miehenä, jolla on haukan pää. Hänet kuvattiin usein kantamassa was-sauvaa ja ankh-symbolia.

Sokar oli alun perin Memfiissä sijaitsevan hauta-alueen Sakkaran vainajien jumala. Myöhemmin hänet liitettiin kuitenkin läheisesti Ptahiin ja Osirikseen niin vahvasti, että näitä kolmea jumalaa on ajoittain vaikea erottaa toisistaan. Varsinkin Ptah ja Sokar sulautuivat käytännössä samaksi manalan jumalaksi. Jumalten yhdistämisen ansiosta Sokarin palvonta laajeni kattamaan koko maan.

## Lähteet
*Cotterell, Arthur: Maailman myytit ja tarut. WSOY 1996. 

## Aiheesta muualla

*   
*   
*
Seth

**Seth** (myös nimillä **Setekh**, **Setesh**, **Set** tai **Sutek**) oli muinaisessa Egyptissä palvottu sodan, aavikon, myrskyn, kaaoksen ja kavaluuden jumala. Hän oli egyptiläisessä mytologiassa taivaanjumalatar Nutin ja maanjumala Gebin poika. Hänen sisaruksiaan olivat Osiris, Isis ja Neftys.

Seth kuvattiin usein miehenä, jolla oli erikoinen seth-eläimen pää. Seth-eläimellä on suorat neliskulmaiset "aasinkorvat", terävä, suippo kuono ja haarautunut häntä. Sitä ei ole pystytty yhdistämään mihinkään nykyiseen eläinlajiin, joten se on joko täysin kuvitteellinen laji, vielä tuntematon laji tai kuollut sukupuuttoon tuhansia vuosia sitten. Joskus Seth kuvataan pelkästään Seth-eläimenä. Seth kantaa muiden miespuolisten jumalten tapaan yleensä was-sauvaa ja ankh-symbolia.

Sethiä kutsuttiin joskus Pohjoisen taivaan herraksi. Osiriksen myytin noustua suosioon Sethistä tuli pahuuden ruumiillistuma, koska myytissä hän tappoi veljensä Osiriksen. Seth oli kuitenkin hyvin tärkeä, sillä hän auttoi torjumaan aurinkolaivaa manalassa uhkaavan Apep-käärmeen.

Sethin mukaan on nimetty loispistiäisten lajin *[[Euderus set]]* -hentokiilupistiäinen, joka syö isäntänsä sisältä. Loispistiäinen taas on *[[Alien – kahdeksas matkustaja|Alien]]*-elokuvan ihmisen rintakehästä kuoriutuvan hirviön esikuva.

## Katso myös
* Setin Temppeli

## Lähteet

## Aiheesta muualla

*
Sothis

**Sothis** (sanatarkasti *Sopdet*) oli muinaisessa Egyptissä palvottu Sirius-tähden jumalatar.

Sothis kuvattiin naisena, jolla oli päässään kruunu, jonka päällä oli viisisakarainen tähti.

Sothis yhdistettiin Sirius-tähteen, joka nousi heinäkuussa aamulla taivaalle, osoittaen uuden vuoden ja Niilin tulvan alkamisen. Tästä syystä häntä pidetään myös uuden vuoden ja Niilin tulvan jumalattarena.

Egyptin mytologiassa Sothiksen puoliso oli Orionin tähdistöä edustanut Sah ja hänen poikansa oli Sopdu.

## Lähteet
Tefnut

**Tefnut** (muinaisegyptin "*Tuo Vesi*") oli muinaisessa Egyptissä palvottu leijonajumalatar. Hän edusti alun perin kosteutta, mutta myöhemmin häntä pidettiin maailmanjärjestyksen ylläpitäjänä. Tefnut ja hänen veljensä Shu rinnastettiin Leontopoliissa palvottuihin Ruti-leijoniin, ja esitettiin siksi leijonapäisinä.

Tefnut kuvataan yleensä leijonana tai leijonapäisenä naisena. Häntä on hyvin vaikea erottaa muista leijonajumalattarista (Bastet, Mut ja Sekhmet).

Tefnut oli Heliopoliin enneadissa luojajumala Atumin luoma tytär, jonka avioliitosta veljensä Shun kanssa syntyivät Geb (maa) ja Nut (taivas).

## Lähteet
*Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 
### Viitteet

## Aiheesta muualla
Taweret

**Taweret** oli muinaisessa Egyptissä palvottu virtahepojumalatar.

Taweret kuvattiin ihmismäisenä virtahepona, jolla oli krokotiilin selkä. Hänen päänsä oli myös osittain krokotiilin pään muotoinen. Taweret oli pohjimmiltaan lempeä jumalatar. Taweretin olemuksen uskottiin karkottavan pois pahoja henkiä.

Taweret oli ensisijaisesti synnytyksen jumalatar. Häntä palvottiin laajasti ympäri Egyptiä varsinkin kodeissa, joissa oli raskaana olevia naisia. Taweretia on vaikea erottaa ulkomuodoltaan ja tehtäviltään samanlaisesta Ipystä. 

## Lähteet
Wepwawet

**Wepwawet** oli muinaisessa Egyptissä palvottu sakaalijumala. Wepwawet kuvattiin useimmiten Anubis-jumalan kaltaisena sakaalipäisenä miehenä. Wepwawetin nimi tarkoittaa "tien avaajaa" ja hänet yhdistettiin läheisesti hautaukseen ja kuolleisiin. Wepwawetia suositumpi Anubis kuitenkin samanlaisuutensa vuoksi käytännössä korvasi Wepwawetin.
Waset

**Waset**, usein **Wosret** (muinaisegyptin "*Vallatar*") oli muinaisessa Egyptissä palvottu jumalatar. Waset oli Theban kaupungin jumalatar, ja kaupunki kantoi egyptiksi tämän nimeä. Alun perin Waset oli egyptiläisessä mytologiassa Amon-jumalan varhaisin puoliso ennen kuin Mut-syrjäytti tämän.

Waset kuvattiin naisena, jonka päässä tai kädessä oli jumalan tunnus, was-valtikka. Kolmen keskivaltakunnan aikana hallinneen faaraon nimi oli Senwosret, mikä merkitsee "Wasetin miestä".

## Lähteet
* Wilkinson, Richard H. (2003). *The Complete Gods and Goddesses of Ancient Egypt*. Thames & Hudson.

### Viitteet

## Aiheesta muualla
Luettelo kemisteistä

__NOTOC__
**Kemisti** on kemian tutkija tai tuntija. Suomessa kemistiksi voi pätevöityä suorittamalla yliopistossa filosofian maisterin tutkinnon pääaineena kemia, taikka diplomi-insinöörin tutkinnon pääaineena kemiantekniikka. Biologisten materiaalien kemiaan suuntautunutta kemistiä sanotaan biokemistiksi.

Tällä sivulla luetellaan merkittäviä kemistejä. Aakkostuksessa ei oteta huomioon sukunimien etuliitteitä *van*, *van't* ja *von*.

A B C D E F G H I J K L M N O P Q R S T U
V W X Y Z Å Ä Ö

## A
*Svante Arrhenius
*Amedeo Avogadro

## B
*Johann Joachim Becher
*Claude Louis Berthollet
*Jöns Jacob Berzelius
*Joseph Black
*Pehr Adolf von Bonsdorff
*Carl Bosch
*Robert Boyle

## C
*Wallace Carothers
*Henry Cavendish
*Henri Louis Le Chatelier
*Marie Curie
*Pierre Curie

## D
*John Dalton
*Humphry Davy
*Peter Debye

## F
*Michael Faraday
*Emil Hermann Fischer

## G
*Johan Gadolin
*Joseph Gay-Lussac

## H
*Albert Hofmann
*Fritz Haber
*Jan Baptist van Helmont
*Jacobus Henricus van ’t Hoff

## K
*Friedrich August Kekulé
*Jüri Kukk

## L
*Antoine Lavoisier
*Henri Louis Le Chatelier
*Gilbert Newton Lewis
*Justus von Liebig

## M
*Dmitri Mendelejev
*Lothar Meyer
*Henry Gwyn Jeffreys Moseley

## O
*Wilhelm Ostwald

## P
*Paracelsus
*Louis Pasteur
*Linus Pauling
*Joseph Priestley

## R
*William Ramsay
*Ernest Rutherford

## S
*Carl Wilhelm Scheele
*Georg Ernst Stahl
*Hermann Staudinger
*Svein Stølen

## V
*A. I. Virtanen

## W
*Johannes Diderik van der Waals
Thot

**Thot** (egyptiksi *ḏḥwty*) oli muinaisessa Egyptissä palvottu kuun, magian, viisauden ja kirjoitustaidon jumala. Thotia pidettiin auringonjumala Ran kielenä ja sydämenä. Kuunjumalana Thotin uskottiin öisin ottavan Ran paikan tämän laskeuduttua tuonelaan (Duat).

Thot kuvattiin yleensä iibiksenä, iibispäisenä miehenä tai paviaanina. Usein Thot kuvattiin kirjoittamassa papyrukselle.

Thot oli tärkeä jumala koko Egyptissä. Hän vastasi tiedosta, kirjoitustaidosta, laskutaidosta, ajan laskemisesta ja osittain myös kuolleista. Thot oli myös kirjureiden, pappien ja lääkärien suojelija. Thot toimi erinäisissä rituaaleissa jumalten kirjurina kirjaten ylös tapahtumat. Esimerkiksi ''Kuolleiden kirjan'' kohdassa, jossa vainajan sydän punnitaan, Thot merkitsee tuloksen muistiin.

Thotin katsottiin keksineen hieroglyfit sekä laskutaidon. Kreikkalaiset yhdistivät Thotin Hermes-jumalaan ja uskoivat tämän keksineen lisäksi muun muassa astrologian, astronomian, geometrian, maanmittauksen ja lääketieteen.       

## Lähteet
*

### Viitteet

## Aiheesta muualla
Wadjet

**Wadjet** oli muinaisessa Egyptissä palvottu kobrajumalatar. Häntä palvottiin Ala-Egyptissä.

Wadjet kuvattiin kehäksi kiertyneenä, hyökkäykseen valmiina kobrana, mutta toisinaan häntä kuvattiin myös leijonapäisenä naisena. Tässä hahmossa häntä on joskus vaikea erottaa Sekhmetistä.

Alun perin Wadjet oli Ala-Egyptissä sijaitsevan Buto-nimisen kaupungin paikallisjumalatar, mutta ajan mittaan hänestä tuli koko Ala-Egyptiä edustava jumalatar. Faaraon kruunussa Wadjetia edusti uraeus. Sen vieressä oli usein Ylä-Egyptin korppikotkajumalatar Nekhbet kuvaamassa kahden maan liittoa. Myös faaraon Nebty-nimen esittelyssä esiintyi Wadjetia kuvaava kobra.

Wadjet-jumalatarta pidettiin myös suojelevan Horuksen silmän henkilöitymänä. Wadjet esiintyi myös faaraoiden kruunuissa aurinkokehräpäisenä uraeuksena.

## Lähteet
*
*
Löyly

**Löyly** on saunan kuumalle kiukaalle heitetystä vedestä nouseva höyry, jonka lämmöstä nautitaan eli otetaan löylyä. Kun ihminen "hikoilee" löylyssä, kyse on pääasiassa iholle tiivistyneestä vedestä, ei hikoilusta.  Löylyn höyry lisää tilapäisesti ilmankosteutta sekä saa ilman kiertämään saunassa.

Heitettäessä löylyä vesihöyry tiivistyy saunan kylmimpään kohteeseen eli ihmiseen ja vapauttaa tiivistyessään lämpöä ihon pinnalle. Myös saunan lämpötilan koetaan nousevan, vaikka se kohoaa vain hetkellisesti lauteilla ja löylyjakson jälkeen laskee.

## Saunominen ja löylynotto

Astiaa, josta vettä kiukaalle heitetään, kutsutaan *kiuluksi*. Kiulu on perinteisesti puusta valmistettu pienehkö kimpiastia, jonka kimpilaudoista yksi on muita pidempi siten, että laudan yläpää muodostaa kädensijan. Saunomisessa löylyä otetaan yleensä useita kertoja. Hikoilun ja mahdollisen vastan vaikutuksesta kuolleet ihosolut sekä liat irtoavat ihosta. Löylykertojen lomassa voidaan virkistäytyä viileämmässä vilpolassa tai ulkoilmassa, uimalla tai jopa kierimällä lumihangessa. Löylykertojen päätteeksi peseydytään. Myös saunomisen jälkeen vilvoitellaan, jotta keho rauhallisesti palautuisi normaalitilaan. 

Löylynotolla katsotaan yleisesti olevan rentouttava vaikutus. Suomalaisessa kansanperinteessä löylylle annetaan usein myös parantavia vaikutuksia. Löylyveteen voidaan lisätä eteerisiä öljyjä tai niitä voidaan asettaa kiukaalle astiassa. Höyrystyessään tuoksut leviävät löylyhuoneeseen.

## Sanan etymologia

Löyly-sanalle löytyy vastine useimmista suomalais-ugrilaisista kielistä. Läheiset, itämerensuomalaiset vastineet, esimerkiksi viron *leil*  merkitsevät saunan löylyä, kaukaisemmat yleensä *henkeä * tai *sielua*. Yhteinen alkumuoto on ilmeisesti **lewl* merkityksessä *henki, henkäys* tai *sielu*. Suomen kielessä löyly esiintyy kirjoitettuna jo Mikael Agricolan ajoista lähtien.

Omituisesta tai hieman tyhmästä henkilöstä voidaan käyttää nimitystä *löylynlyömä*, mikä viittaa siihen, että hän on mahdollisesti ollut liian kauan tai liian kuumissa löylyissä.

## Katso myös
* Yleinen sauna

## Lähteet
Akka (jumala)

**Akka**-nimitystä on toisinaan käytetty Ukko ylijumalan naisesta, ja hänet on joskus tulkittu hedelmällisyyden jumalattareksi. Akka saattaa olla luonnon naisellinen puoli, maaemonen, jonka Ukko hedelmöittää, ja jonka sade saa viheriöimään.

Suomalaisessa kansanperinteessä "Akka" tunnetaan myös korkean olennon nimityksenä, sillä eräillä perinteisesti pyhillä paikoilla on Ukko- ja Akka-etuliitteet, kuten Kolilla korkeimmat huiput Ukko- ja Akkakoli. Tämän yhteydestä korkeampiin voimiin ei kuitenkaan ole tietoa, sillä *akka*-sana paikannimen yhteydessä liittyy varsin arkisiin seikkoihin, kuten kirkkomatkalla olevaan paikkaan, jossa levätään tai vaihdetaan kirkkovaatteet. Osa *akka*-paikannimistä voi tulla saamen kielestä, jossa sillä ei tiettävästi ole yhteyttä jumalolentoihin.

Joskus on esitetty, että Rauni olisi Mikael Agricolan mukaan Akan nimi. Jos näin olisi, Raunia vastaisi pihlajan haltija Ryönikkä tai Röönikkä. Saamessa Raunia vastaisi Raudna, islannissa Reynir. Toisen ja nykyisin ehkä suositumman tulkinnan mukaan Rauni-jumalatarta ei ollut, vaan kyseessä oli Ukon epiteetti eli lisänimi: Agricolan käyttämä ilmaisu "Rauni Ukon naini" tarkoittaisi tämän teorian mukaan 'Rauni-Ukon nainen' eikä 'Rauni, Ukon nainen'. Joka tapauksessa Agricolan mukaan Ukolla oli nainen.

Agricolan kuvauksessa Ukon nainen esiintyy vakkajuhlien yhteydessä. Kuvaus on tulkinnallinen, ja sitä on tulkittu muun muassa siten, että Ukko rakastelee naisensa kanssa. Agricolan mukaan näin saatiin aikaan maanviljelyn kannalta suotuisat ilmat. Itse sana *akka* esiintyy Agricolan teksteissä vain kerran.

## Katso myös
*8034 Akka, Akan mukaan nimetty asteroidi

## Lähteet
Pretoria

**Pretoria** on Etelä-Afrikan hallinnollinen pääkaupunki, ja se sijaitsee Gautengin provinssissa. Sen perusti vuonna 1855 yksi voortrekkerien johtajista, Marthinus Pretorius, joka nimesi sen isänsä Andries Pretoriuksen mukaan. Kaupungin nimi päätettiin muuttaa **Tshwaneksi** vuoden 2012 aikana, mutta muutos aiheutti paljon vastarintaa. Nimeä ei ollut vaihdettu toukokuuhun 2021 mennessä.

## Maantiede
Pretoria sijaitsee noin 50 kilometriä Johannesburgista pohjoiseen. Se levittäytyy Apies-joen molemmille rannoille ja nousee itäosassaan Magaliesbergin kukkuloiden rinteille.

Pretorian pääkatu Church Street on 20 km pitkä ja Etelä-Afrikan pisin katu.
Pretoria on rakennettu selväpiirteiseen ruutuasemakaavaan, ja sen kadut ovat leveitä. Huomattavia nähtävyyksiä ovat mm. anglikaaninen katedraali St. Alban's, Transvaalin museo, buuritasavallan viimeisen presidentin Paul Krugerin kotimuseo ja Voortrekker-monumentti, joka on pystytetty 1830-luvun suuren buurivaelluksen muistoksi.

## Historia
Ngunia puhuvat alkuasukkaat, joita myöhemmin alettiin kutsua nimellä ndebele, lienevät ensimmäisinä todenneet jokilaakson, josta oli tuleva Pretorian sijaintipaikka, sopivaksi asutettavaksi. He nimesivät joen päällikkönsä Tshwanen mukaan.

Buurien kaupunki perustettiin 1855, ja siitä tuli Transvaalin pääkaupunki 1860. Toisen buurisodan aikana Winston Churchill oli vankina Pretoriassa, ja sodan päättänyt rauhansopimus allekirjoitettiin Melrose Housessa vuonna 1902.  Pretoria sai kaupunkioikeudet 14. lokakuuta 1931, ja kun Etelä-Afrikasta tuli tasavalta vuonna 1961, Pretoriasta tuli maan hallinnollinen pääkaupunki.

## Liikenne
Rakenteilla oleva noin 80 kilometrin pituinen metrojärjestelmä, Gautrain, yhdistää Pretorian, Johannesburgin ja O. R. Tambon kansainvälisen lentoaseman. Lentoasema sijaitsee noin 55 kilometriä Pretorian keskustasta etelään.

## Väestö
Pretorian suurkaupunkialueen asukasluku vuonna 2022 oli yli neljä miljoonaa, kun siihen lasketaan koko Tshwanen taajama. Tärkeimmät Pretoriassa puhuttavat kielet ovat afrikaans, tswana, englanti ja ndebele.

## Kuvagalleria

File:Uniegebou.jpg|Union Buildings ja Louis Bothan patsas
File:Loftus Versfeld Stadium.jpg|Loftus Versfeld Stadium
File:Pretoria CBD1.jpg|Pretorian siluettia
File:Ou Lettere, e, Tuks.jpg|Pretorian yliopisto
File:Law Chambers-011 perspective corrected.jpg|Oikeuspalatsi
File:Voortrekker Munument.jpg|Voortrekker-monumentti
File:Skyline-of-pretoria.jpg|Pretorian keskusta
File:Gautrain..., O R Tambo Intl Airport South Africa.jpg|Gautrain
File:Transvaal Museum.jpg|Transvaal-museo.
File:Anfiteatro - Freedom Park.jpg|Freedom Parkin amfiteaatteri
File:Libertas, since 1994 known as Mahlamba Ndlopfu, in 1934 by Gerard Moerdijk designed as official residence in Pretoria for the state of the Union of South Africa. - panoramio.jpg|Mahlamba Ndlopfu


## Lähteet
472 eaa.

## Tapahtumia
* Aiskhylos kirjoitti tragedian *[[Persialaiset (Aiskhylos)|Persialaiset]]*, joka on teatterin historian varhaisin säilynyt näytelmä.

## Syntyneitä
* 

## Kuolleita
*
Vojvodina

**Vojvodina** (, , , ,  ja ) on Serbian itsehallinnollinen provinssi maan pohjoisosassa. 

Vojvodina on Serbian mukaan toinen sen itsehallinnollisista maakunnista. Vojvodinan pääkaupunki on Novi Sad ja toiseksi suurin kaupunki Subotica.

Vuoden 2010 väestönlaskennassa Vojvodinassa oli 1,931 miljoonaa asukasta, vuoden 2015 väkiluvuksi arvioitiin 1&nbsp;891&nbsp;701. Alueella asuu yli 25 eri etnistä ryhmää. Vojvodinalla on kuusi virallista kieltä: serbia, unkari, slovakki, romania, kroatia ja ruteeni.

## Historia
Vojvodina on serbiankielinen nimi Pohjois-Serbian alueelle, joka ennen ensimmäistä maailmansotaa kuului Itävalta-Unkarille.

Serbian presidentin Slobodan Miloševićin hallitessa Vojvodina ja Kosovo menettivät suurimman osan itsehallinnostaan 1990. Jugoslavian sodan aikana monet Kroatiasta ja Bosnia ja Hertsegovinasta paenneet serbipakolaiset muuttivat Vojvodinaan.

Miloševićin väistyessä vuonna 2000 Vojvodinan vähemmistöt kannattivat Belgradin uutta demokraattista hallitusta ja vuonna 2002 provinssin autonomia palautettiin.

## Maantiede
Vojvodina sijaitsee Serbian pohjoisosassa Pannonian tasangolla. Se rajautuu etelässä muuhun Serbian valtioon ja idässä Romaniaan, pohjoisessa Unkariin, lännessä Kroatiaan ja lounaassa Bosnia ja Hertsegovinaan.

## Osat
Vojvodina on jaettu seitsemään piirikuntaan () jotka puolestaan on jaettu 46 kuntaan. Piirikunnat ovat:
*Länsi-Bačka
*Pohjois-Bačka
*Etelä-Bačka
*Pohjois-Banat
*Keski-Banat
*Etelä-Banat
*Srem

## Lähteet

## Aiheesta muualla
471 eaa.

## Tapahtumia
* Pixunten (Pixous) siirtokunta perustettiin Magna Graeciassa.
* Themistokles karkotetaan Ateenasta ostrakismoksella.

## Syntyneitä
* 

## Kuolleita
*

## Lähteet

## Aiheesta muualla
470 eaa.

## Tapahtumia
*

## Syntyneitä
* Sokrates, kreikkalainen filosofi
* Melissos, kreikkalainen filosofi

## Kuolleita
*
STV

**STV** tai **StV** voi tarkoittaa seuraavia:

* STV, Svenska tekniska vetenskapsakademien i Finland
* STV, Suomen Teollisuuden Vartiointi Oy, Suomessa 1959–1994 toiminut vartiointiliike
* STV, Suomen Televisio, Yleisradion televisiokanava vuoteen 1965 asti, jolloin se sai nimen TV-ohjelma 1
* STV Suomi, Suomessa 2008–2009 toiminut televisiokanava, SuomiTV:n edeltäjä
* STV, Skotlannissa toimiva televisiokanava
* STV, Slovenská televízia, Slovakiassa toimiva televisiokanava
* STV, siirtoäänivaalitapa
* StV, eduskunnan sosiaali- ja terveysvaliokunta
466 eaa.

## Tapahtumia
* Apulian paikallinen väestö kukisti kreikkalaisen Taraksen siirtokunnan.
* Deloksen meriliitto kukisti Persian Eurymedonin taistelussa Eurymedon-joella (vuosi kiistanalainen)

## Syntyneitä
* 

## Kuolleita
*
465 eaa.

## Tapahtumia
* Persian kuningas Kserkses I murhattiin. Joukko Persian aatelisia muodostaa salaliiton ja murhaa suurkuninkaan ja Dareioksen, Kserkses I:n vanhimman pojan. Tilalle kuninkaaksi nousi Artakserkses I, Kserkses I:n nuorempi poika.

## Syntyneitä
* Prodikos, kreikkalainen filosofi

## Kuolleita
* Kserkses I, Persian kuningas

## Lähteet

## Aiheesta muualla
KV1 (hauta)

**KV1** on Ramses VII:n hauta Kuninkaiden laaksossa.

Hautaa käytetiin uuden valtakunnan 20. dynastian aikaan Ramses VII:n hautana. Haudassa on muun muassa kreikkalaisia ja demoottisia seinäkirjoituksia, jotka viittaavat siihen, että hautaan on ollut pääsy antiikin ajoista lähtien. 

## Tutkimuksen historia
*Richard Pococke (1737–1738): kartoitus
*Napoleonin retkikunta (1799): kartoitus
*James Burton (1825): kartoitus
*John Gardner Wilkinson (1825–1828): vierailu
*Robert Hay (1825–1835): kartoitus
*Edward William Lane (1826–1827): vierailu
*Carl Richard Lepsius (1844–1845): hautatekstien tulkinta
*Edward Russell Ayrton (1906): kaivaukset
*Alexandre Piankoff (1958): valokuvaus
*Edwin Brock (1983–1984, 1990, 1994): kaivaukset

## Kunto
B-käytävän seinissä ja katossa on suuria halkeamia. Maalaukset ovat kohtalaisen hyvässä kunnossa, mutta osa sinisestä pigmentistä on haihtunut.

## Löydetyt esineet
Haudasta on löydetty kodintarvikkeita, huonekaluja, hautakalusteita, kasvien jäännöksiä, astiatelineitä ja kirjallisia dokumentteja.

## Lähteet

## Aiheesta muualla
Cassini

**Cassini** voi tarkoittaa:

;henkilöitä:
* César-François Cassini de Thury (1714–1784), ranskalainen tähtitieteilijä
* Dominique, comte de Cassini (1748–1845), ranskalainen tähtitieteilijä
* Giovanni Domenico Cassini (1625–1712), italialais-ranskalainen tähtitieteilijä, jonka mukaan on nimetty:
** Cassinin jako, Saturnuksen renkaiden välinen aukko
** Cassinin käyrä, eräs neljännen asteen käyrä
* Henri Cassini (1781–1832), ranskalainen kasvitieteilijä
* Jacques Cassini (1677–1756), ranskalainen tähtitieteilijä
* Oleg Cassini (1913–2006), yhdysvaltalainen muotisuunnittelija

;muita merkityksiä:
* Cassini-Huygens, avaruusluotain.
469 eaa.

## Tapahtumia
*

## Syntyneitä
* 

## Kuolleita
* Zhou Yuanwang, Zhou-kuningas Kiinassa
* Leotykhidas, Spartan kuningas
464 eaa.

## Tapahtumia
* Spartan maanjäristys, jota seurasi Spartassa puhjennut heloottikapina ja kolmas messenialaissota.

## Syntyneitä
* 

## Kuolleita
*
460 eaa.

## Tapahtumia
* Egypti kapinoi Persiaa vastaan aloittaen kuusi vuotta kestäneen sodan.
* Cincinnatuksesta tuli Rooman konsuli.

## Syntyneitä
* Hippokrates, kreikkalainen lääketieteilijä ja fyysikko
* Demokritos, kreikkalainen filosofi
* Thukydides, kreikkalainen historioitsija

## Kuolleita
* Epikharmos, kreikkalainen runoilija
KV2

**KV2** on Ramses IV:n hauta Kuninkaiden laaksossa Uuden valtakunnan 20. dynastian ajalta.

Haudasta on löydetty muumioita, huonekaluja, hautakalusteita, kasvien jäännöksiä ja papyryksia. Hauta on säästynyt tulvavahingoilta ja sen seinämaalaukset ovat erinomaisessa kunnossa.

## Tutkimuksen historia
* Claude Sicard (1718): vierailu
* Richard Pococke (1737–1738): kartoitus
* James Bruce (1768): vierailu
* James Burton (1825): kartoitus
* John Gardner Wilkinson (1825–1828): vierailu
* Jean-François Champollion (1828–1829): hautatekstien tulkinta 
* Owen Jones (1832): vierailu
* Edward Russell Ayrton (1905–1906): kaivaukset
* Howard Carter (1920): kaivaukset

## Kuvia

Tiedosto:Grabmalereien.jpg|Maalauksia KV2:ssa.
Tiedosto:Flickr - archer10 (Dennis) - Egypt-4A-029.jpg


## Lähteet

## Aiheesta muualla
KV3

**KV3** on Ramses III:n pojan hauta Kuninkaiden laaksossa. Se on tehty Uuden valtakunnan 20. dynastian aikaan, mutta käytetty myös bysanttilaisella kaudella. Haudasta on löydetty astioita. Sen seinäkoristeet B-käytävää lukuun ottamatta ovat lähes täysin irronneet. Roskien poltosta muodostunut savu on vahingoittanut sisäänkäynnin kattoa.

## Tutkimuksen historia
* Richard Pococke (1737–1738): kartoitus
* James Burton (1825): kartoitus
* Ranskalais-toscanalainen retkikunta (1828–1829): hautatekstien tulkinta 
* Carl Richard Lepsius (1844–1845): vierailu
* Edward Russell Ayrton (1904–1906): kaivaukset 
* James Edward Quibell (1904–1906): kaivaukset
* Harry Burton (1912): kaivaukset

## Lähteet

## Aiheesta muualla
KV4

**KV4** on Ramses XI:lle tarkoitettu hauta Kuninkaiden laaksossa Uuden valtakunnan 20. dynastian ajalta. Sitä ei koskaan käytetty Ramses XI:n hautana, mutta se saattoi olla käytössä työpajana kolmannella välikaudella 21. dynastian Pinedjem I:n aikana. Lisäksi merkkejä käytöstä on kreikkalais-roomalaiselta ja bysanttilaisilta kausilta.

Haudassa ei ole merkkejä tulvavaurioista. Se on korjattu muinaisina aikoina. Suuret halkeamat erityisesti B- ja C-käytävissä ovat pudottaneet seinien pinnoitteet. Sieltä on löydetty veistoksia, hautakalusteita, astioita ja papyryksia. 

## Tutkimuksen historia
* Richard Pococke (1737–1738): kartoitus (ei numerointia)
* Napoleonin retkikunta (1799): kartoitus
* James Burton (1825): kartoitus 
* Edward William Lane (1826–1827): kartoitus
* Carl Richard Lepsius (1844–1845): hautatekstien tulkinta 
* Howard Carter (1923): vierailu (käytti varastona ja ruokasalina)
* John Romer ja Mark Ciccarello (1978–1980): kaivaukset ja hautatekstien tulkinta

## Lähteet

## Aiheesta muualla
KV5

**KV5** on Ramses II:n poikien hauta Kuninkaiden laaksossa Uuden valtakunnan 19. dynastian ajalta. 

Hautaa on ryöstetty muinaisina aikoina. Sen jälkeen ainakin yksitoista tulvaa on täyttänyt haudan käytävät ja vaurioittanut seinien koristelua. Vuosien 1960 ja 1990 välillä haudan yläpuolelle pysäköityjen linja-autojen tärinä aiheutti vahinkoa osalle seinistä. Viemäriputki on vuotanut haudan sisäänkäynnin tuntumassa aiheuttaen vahinkoa seinien maalauksille.

James Burton tutki hautaa kartoittamalla sitä vuonna 1825. Howard Carter vieraili alueella vuonna 1902. Viimeksi hautaa on tutkittu kaivauksin ja hautatekstien tulkinnalla (vuodesta 1987) sekä entisöimällä ja valokuvauksella (vuodesta 1994) osana Theban Mapping Projectia.

Haudasta on löydetty muun muassa ihmisten ja eläinten jäännöksiä, koruja, uskonnollista esineistöä, hautakalusteita, astioita ja papyryksia.

## Lähteet

## Aiheesta muualla
KV6

**KV6** on Ramses IX:n hauta Kuninkaiden laaksossa Uuden valtakunnan 20. dynastian ajalta. Lisäksi hautaa on käytetty uudelleen kreikkalais-roomlaisella sekä bysanttisella kaudella. 

Hauta ei ole kärsinyt tulvavahinkoja, mutta sen maalaukset irtoilevat ja hautakammion seinien alaosien maalaukset ovat kadonneet. Haudasta on löydetty veistoksia, hautakalusteita ja papyryksia. 

## Tutkimuksen historia
* Richard Pococke (1737–1738): kartoitus
* Henry Salt (1817): kaivaukset
* Robert Hay (1824): kartoitus
* John Gardner Wilkinson (1824): vierailu
* James Burton (1825): kartoitus 
* Ranskalais-toscanalainen retkikunta (1828–1829): hautatekstien tulkinta
* Georges Daressy (1888): kaivaukset

## Lähteet

## Aiheesta muualla
KV7

**KV7** on Ramses II:n hauta Kuninkaiden laaksossa Uuden valtakunnan 19. dynastian ajalta. Lisäksi hautaa on uudelleen käytetty 21. dynastian sekä kreikkalais-roomalaiskauden aikana. 

Hauta on kärsinyt vaurioita ainakin kymmenessä eri tulvassa, joista ensimmäinen todennäköisesti kreikkalais-roomalaisen kauden jälkeen. Muta ja kivensirpaleet ovat vahingoittaneet seiniä. Haudasta on löydetty muun muassa veistoksia, hautakalusteita ja astioita. 

## Tutkimuksen historia
* Richard Pococke (1737–1738): kartoitus
* Napoleonin retkikunta (1799): kartoitus
* Henry Salt (n. 1817): kaivaukset
* James Burton (1825): kartoitus
* Ranskalais-toscanalainen retkikunta (1828–1829): hautatekstien tulkinta 
* Carl Richard Lepsius (1844–1845): kaivaukset, kartoitus ja hautatekstien tulkinta 
* Harry Burton (1913–1914): kaivaukset
* Charles Maystre (1938): kaivaukset ja hautatekstien tulkinta 
* Brooklynin museo (1978): kaivaukset
* Theban Mapping Project (1979): kartoitus 
* Christian Leblanc (1993–): kaivaukset, entisöinti ja hautatekstien tulkinta

## Kuvia

Tiedosto:Flickr - archer10 (Dennis) - Egypt-4A-023.jpg|KV7
Tiedosto:Lepsius-Projekt tw 1-2-097.jpg|Haudan pohjapiirros


## Lähteet

## Aiheesta muualla
AS-203

**AS-203** (tai** SA-203**) oli miehittämätön Saturn IB -kantoraketin lento Apollo-avaruusohjelmassa.

AS-203:n päätehtävä oli tutkia painottomuuden vaikutuksia *S-IVB*:n tankin polttoaineeseen. Syy tähän oli, että S-IVB:n avulla astronauttien oli tarkoitus kiihdyttää alus pois Maan kiertoradalta kohti Kuuta. Insinöörit halusivat tutkia nestemäisen vedyn käyttäytymistä tankissa – asettuisiko se paikoilleen vai hölskyisikö se rauhattomasti. Tätä tarkoitusta varten tankki varustettiin 83 sensorilla ja kahdella TV-kameralla. Koska tällä lennolla oli tarkoitus tutkia tällaista tekniikkaa, mukana ei ollut komento- ja huoltomoduulia.

## Lento

Raketti laukaistiin 5. heinäkuuta 1966 kello 14.53.13 UTC Kennedyn avaruuskeskuksesta. *S-IVB* ja *IU* (*Instrument Unit*) kiersivät Maan neljä kertaa noin 188 kilometrin korkeudessa kuusituntisen lennon ajan.

Lennon tavoitteet saavutettiin ja neljän kierroksen jälkeen S-IVB paineistettiin, jotta saataisiin tietää paljonko painetta se kestää. Testin lopussa S-IVB räjähti palasiksi ylitettyään fyysisen kestävyytensä rajat.
KV8

**KV8** on Merenptahin hauta Egyptin Kuninkaiden laaksossa Uuden valtakunnan 19. dynastian ajalta. Hautaa on lisäksi uudelleen käytetty kreikkalais-roomlaisella sekä bysanttisella kaudella.

Hauta on kärsinyt useista tulvista. Osa hautakammion ja K-kammion sivuhuoneista on vielä täynnä kiviromua. Rakenteellista vahinkoa ei ole havaittavissa lukuun ottamatta hautakammion pilareita. Lähes kaikki F-kammion takana olevat maalaukset ovat tuhoutuneet, paitsi ne jotka ovat sijainneet korkeammalla. Jäljelle jääneet maalaukset ovat hyvässä kunnossa. Haudasta on löydetty muun muassa hautakalusteita, astioita ja kirjoitusvälineet.

## Tutkimuksen historia
* Richard Pococke (1737–1738): kartoitus 
* Napoleonin retkikunta (1799): kartoitus 
* James Burton (1825): kartoitus 
* Robert Hay (1825–1835): kartoitus
* Edward William Lane (1826–1827): vierailu 
* Ranskalais-toscanalainen retkikunta (1828–1829): hautatekstien tulkinta
* Carl Richard Lepsius (1844–1845): kaivaukset
* Howard Carter (1903–1904): kaivaukset ja entisöinti 
* Edwin Brock (1985–1988): kaivaukset

## Lähteet

## Aiheesta muualla
Keskusyksikkö

**Keskusyksikkö**  on tietokoneen laitteiston keskeinen osa, joka sisältää keskussuorittimen. Tietokoneessa voi olla useita suorittimia moniprosessoinnissa. Supertietokoneet voivat koostua useista laitekaapeista, jolloin laitteistossa ei ole vain yhtä keskusyksikköä.

## Historia

Suurtietokoneissa tietokonejärjestelmään ovat kuuluneet keskusyksikön lisäksi ulkoiset massamuistilaitteet kuten reikäkorttilukija, näyttölaite, nauha-asema ja tulostin.

Alkuperäinen englanninkielinen nimitys  viittaa nykyisin yleensä vain tietokoneen suorittimeen.

## Henkilökohtainen tietokone
Keskusyksikön muodostavat tietokoneen emolevy, suoritin, keskusmuisti, oheislaiteohjaimet ja liitännät oheislaitteille, kotelo, kiintolevy, virtalähde, CD-ROM- ja levykeasema. Ulkoapäin katsottuna näkee vain kotelon ja optisen aseman tai levykeaseman.

## Emolevy
Emolevy on tietokoneen keskeinen piirilevy, johon tietokoneen muut osat kiinnitetään, ja jonka avulla muut osat kommunikoivat.

Osa näistä osista on juotettu emolevyyn kiinni, kun taas esimerkiksi virtajohdot, laajennuskortit, keskusmuistit ja suorittimet voidaan kiinnittää helposti käsin painamalla ne kiinni niille varattuihin paikkoihin. Niissä on tukena jokin lukitusmekanismi tai ruuvikiinnitys.

Emolevy saa tarvitsemansa käyttövirran virtalähteestä.

## Suoritin

Suoritin (nykyään yleisesti prosessori) on tietokoneen osa, joka suorittaa tietokoneohjelman sisältämiä konekielisiä käskyjä. Se on tietokoneen keskeisimpiä osia. Mikäli suorittimen kaikki osat on pakattu yhdelle mikropiirille, kutsutaan sitä mikroprosessoriksi. Kaikki nykyiset suorittimet ovat mikroprosessoreja, mutta aiemmin suorittimet ovat voineet koostua useista diskreeteistä transistoreista tai elektroniputkista.

## Näytönohjain
Näytönohjain on tietokoneen komponentti, joka huolehtii tekstin ja grafiikan piirtämisestä näytölle.

Vanhastaan näytönohjaimet ovat toimineet pelkkinä kuvapuskureina, jotka muuttavat näyttömuistiin tallennetun kuvan ajoitetuksi videosignaaliksi, mutta nykyaikaisissa näytönohjaimissa on lähes poikkeuksetta myös omia piirto- ja laskentaominaisuuksia, jotka suorittavat erilaisten kuvioiden piirto-operaatioita ja esimerkiksi 3D-vektorilaskentaa hyvin nopeasti.

Näytönohjaimen vaikutus tietokoneen nopeuteen pelikäytössä on keskeinen: näytönohjaimen vaihtaminen voi parantaa pelien ruudunpäivitysnopeutta jopa yli kolminkertaisesti, vaikka muut komponentit pysyisivät samoina.

## Katso myös
* Tietokonetekniikan historia

## Lähteet
Keittäminen

**Keittäminen** (ruoanlaitossa) tarkoittaa aineen tai aineiden pitämistä kiehuvassa nesteessä, kuten vedessä tai maidossa siihen asti, kunnes ruoka on kypsää. Esimerkiksi tunnetuista ruoka-aineista perunat kypsennetään usein keittämällä. Pienet uudet perunat kypsyvät jopa 10 minuutissa, kun isojen perunoiden kypsyminen saattaa kestää yli 30 minuuttia. Keittämisaika riippuu myös siitä, kuinka kypsäksi ruoka halutaan kypsentää. Esimerkiksi kananmunia keitettäessä löysäksi jätettäviä munia keitetään 3–4 minuuttia, pehmeäksi keitettäviä 6–8 minuuttia ja kovaksi keitettäviä 9–10 minuuttia. Keittämiselle vaihtoehtoja voivat olla esimerkiksi paistaminen, uunissa valmistaminen tai haudutus. Nimensä mukaisesti kaikki keitot valmistetaan keittämällä. Keitettäessä nesteen lämpötila on 100°C, mutta kiehautaettaessa, jolloin ruokaa keitetään vain vähän aikaa, ruoan lämpötila jää 75–90°C:seen.

Yksi keittämisen eduista on menetelmän terveellisyys: ruoka ei vaadi valmistusmenetelmän puolesta rasvaa, eikä ruokaan tule käristymisestä johtuvia haitallisia karsinogeenejä. Ruokaa kypsennettäessä nopeasti vitamiinit säilyvät paremmin kuin hitaasti kypsennettäessä niin keitettäessä kuin paistettaessa. Jos keitinvettä ei heitetä pois, kuten keittoja keitettäessä, vitamiineja säilyy ruoassa enemmän.

Toisaalta keitettävää ruokaa tulee usein sekoittaa valmistuksen ajan, jotta ruoka ei pala kiinni pohjaan. Tämä koskee erityisesti ruokia, joissa on maitoa. Keitettäessä ruokia, joissa nesteenä on maito, ei kannata käyttää kantta, koska maito kiehuu helposti yli. Maitokeittoja keitettäessä kannattaa lisätä maitoa vähän kerrallaan ja pitää lämpötila mahdollisimman alhaisena.

Keittämisellä voidaan tarkoittaa myös esimerkiksi erilaisia teollisuuden prosesseja, jotka eivät liity ruoanvalmistukseen. Kaikki keittäminen on kuitenkin aina jonkin nesteen kiehumista. Teollisesti valmistetaan kuiva-aineksina myytäviä elintarvikkeita, joihin kuuluu keitto-, pataruoka- ja kastikeaineksia.

## Kokoonkeittäminen

Kokoonkeittäminen eli redusointi tarkoittaa ruoanlaitossa liemen tai kastikkeen sakeuttamista ja väkevöittämistä kuumentamalla siten, että seoksesta poistuu höyrynä nestettä. Menettelyllä pyritään parantamaan ruoan makua ja koostumusta. Esimerkiksi hollandaisekastikeen () ja sen muunnoksen béarnaisekastikkeen sekä viini-voikastikkeen tekemisessä keittäminen kokoon on oleellinen osa kastikkeen valmistamista.

## Lähteet
Latina (täsmennyssivu)

**Latina** voi tarkoittaa:

* latina, muiden muassa antiikin roomalaisten käyttämä kieli
* Latina, maakunta Italiassa
* Latina, kaupunki Italiassa.
ASP (ohjelmointi)

**ASP** (**Active Server Pages**) on Microsoftin kehittämä dynaamisten www-sivujen luomiseen tarkoitettu palvelinpuolen skriptikieli. Tavallisemmin ASP-sivuissa on käytetty ohjelmointikielenä Visual Basicin skriptimuunnosta VBScriptiä.

ASP:n käyttämiseen tarvitaan Microsoftin IIS-palveluohjelmisto tai Apachen ASP-moduuli.

ASP.NET on ASP:n kehittyneempi versio, joka perustuu Microsoftin .NET -arkkitehtuuriin.

Esimerkki:

```asp
<%
Dim Viesti
 
Viesti = "Terve!"

Response.Write Viesti
%>
```


## Aiheesta muualla
* ASP.NET Developer Center
* ASP-opas (w3schools)
KV9

**KV9** on Ramses V:n ja Ramses VI:n  hauta Kuninkaiden laaksossa Uuden valtakunnan 20. dynastian ajalta. Hautaa on uudelleen käytetty lisäksi kreikkalais-roomalaisella ja bysanttilaisella kaudella.

Hauta on välttynyt suuremmilta tulvavahingoilta. Maalaukset ovat hyvässä kunnossa. Sieltä on löydetty muun muassa huonekaluja, hautakalusteita, rahoja, astioita ja papyryksia. 

## Tutkimuksen historia
* Richard Pococke (1738–1739): kartoitus
* Napoleonin retkikunta (1799): kartoitus 
* Robert Hay (1824): kartoitus
* James Burton (1825): kartoitus 
* Ranskalais-toscanalainen retkikunta (1828–1829): hautatekstien tulkinta 
* Georges Daressy (1888): kaivaukset
* Alexandre Piankoff (1958): hautatekstien tulkinta
* Adam Lukaszewicz (1996, 1998–2000): hautatekstien tulkinta 

## Lähteet

## Aiheesta muualla
KV10

**KV10** on faarao Amenmessen hauta Kuninkaiden laaksossa Egyptissä Uuden valtakunnan 19. dynastian ajalta. Myös kuningattaret Takhat ja Baketwerel 20 dynastian ajalta on haudattu tähän hautaan.

Hauta on kärsinyt laajaa tulvavahinkoa, joka on hävittänyt lähes kaikki koristelut ja vahingoittanut myös rakenteita. H-käytävän katto on romahtanut. Haudan seinissä olleita halkeamia korjattu muinaisina aikoina. Haudasta on löydetty asioita ja hautakalusteita.

## Tutkimuksen historia
* Richard Pococke (1737–1738): kartoitus
* James Burton (1825): kartoitus
* John Gardner Wilkinson (1825–1828): kartoitus
* Robert Hay (1825–1835): kartoitus
* Ranskalais-toscanalainen retkikunta (1828–1829): hautatekstien tutkinta
* Carl Richard Lepsius (1844–1845): hautatekstien tutkinta
* Edward Russell Ayrton (1907): kaivaukset 
* Otto Schaden (1992–1999): kaivaukset 
* Otto Schaden (1997–2000): entisöinti

## Lähteet

## Aiheesta muualla
EPS

**EPS** tarkoittaa seuraavia asioita:

* EPS (*earnings per share*), osakemarkkinoilla käytettävä tunnusluku
* EPS (*Encapsulated PostScript*), Adoben kehittämä PostScript-tiedostomuoto
* EPS-eristelevy (*expanded polystyrene*), ”styrox”
* Ekstrapyramidaalioire (*Extrapyramidal symptoms* eli *EPS*)
* Espoon Palloseura, espoolainen jalkapalloseura
* Espoon Palloseura, espoolainen jääkiekkoseura
* Espoon Pursiseura, espoolainen pursiseura
* EPS (*Electro-Mechanical Power Steering*), Sähkömekaaninen ohjaustehostin.
* European Physical Society

## Lähteet
Bloemfontein

**Bloemfontein** (afrikaansiksi [ˈblumfɔntɛin], kirjaimellisesti ’kukkalähde’) on Etelä-Afrikan oikeudellinen pääkaupunki, jonne on sijoittunut maan korkein oikeus (muut pääkaupungit ovat Pretoria ja Kapkaupunki). Sen sesothonkielinen nimi on *Mangaung*, joka tarkoittaa ”paikkaa, jossa gepardit asuvat”. Kaupungissa asui vuoden 2011 väestönlaskennan mukaan 256&nbsp;185 asukasta, ympäröivillä alueilla yhteensä noin 750&nbsp;000 asukasta.

Kaupungissa on Bloemfonteinin lentokenttä (IATA-lentokenttäkoodi: BFN). Kaudella 2006–2007 sitä käytti 350&nbsp;000 matkustajaa.

## Historiaa

Vaikka aluetta on asutettu aiemminkin, Bloemfonteinissa kaupunkiasustusta on ollut vuodesta 1850. Se oli vuosina 1854–1902 olemassa olleen Oranjen vapaavaltion pääkaupunki. Vuonna 1890 Bloemfonteinin ja Kapkaupungin välille rakennettiin rautatie.

Vuonna 1899 kaupungissa pidettiin konferenssi, joka ei onnistunut estämään toisen buurisodan syttymistä. Brittijoukot valtasivat kaupungin 13. maaliskuuta 1900 buurisodan aikana.

Kirjailija J. R. R. Tolkien syntyi Bloemfonteinissa 3. tammikuuta 1892. Hänen englantilainen isänsä työskenteli kaupungissa Bank of African paikallisen haarakonttorin johtajana. Perhe muutti kuitenkin takaisin Englantiin isän kuoltua yllättäen vuonna 1896.

## Maantiede ja ilmasto
Bloemfontein sijaitsee Highveldin ylängön reunalla.

## Nähtävyyksiä ja palveluita
Bloemfonteinin jalkapallostadionilla, Free State Stadiumilla, pelattiin joitakin vuoden 2010 jalkapallon maailmanmestaruuskilpailujen otteluita. 

Kaupungissa toimii yliopisto, University of the Free State, jossa on 16&nbsp;000 opiskelijaa.

## Kuvia kaupungista

Tiedosto:Bloemfontein01.jpg|Vapaavaltion parlamentin rakennus
Tiedosto:Hoffman square, Bloemfontein.jpg|Hoffmanin aukio
Tiedosto:Bloemfontein Station c.JPG|Bloemfonteinin rautatieasema
Tiedosto:Main building FSU 5.jpg|Vapaavaltion yliopiston päärakennus
Tiedosto:Bloemfontein City Hall Vil004.jpg|Bloemfonteinin kaupungintalo
Tiedosto:9 2 302 0045-Women's Monument Bloemfontein-s.jpg|Naisten muistomerkki
Tiedosto:Westdene, Bloemfontein, 9301, South Africa - panoramio.jpg|Westdone


## Lähteet

## Aiheesta muualla
KV13

**KV13** on hauta Kuninkaiden laaksossa. Se oli tarkoitettu Uuden valtakunnan 19. dynastian kansleri Baylle, mutta häntä ei haudattu sinne. Myöhemmin sitä käytettiin Ramses III:n poikien Amon-her-khepeshefin ja Montu-her-khepeshefin hautana 20. dynastian aikana.

Haudasta on löydetty hautakalusteita ja astioita. Ainakin neljä eri tulvaa on aiheuttanut laajaa vahinkoa haudan koristelulle ja rakenteille. Hauta on täyttynyt kiviromulla, joka on tuhonnut lähes kaikki reliefit.

## Tutkimuksen historia
* Richard Pococke (1737–1738): kartoitus 
* Napoleonin retkikunta (1799): kartoitus
* Giovanni Battista Belzoni (1817): vierailu
* James Burton (1825): kartoitus
* Hartwid Altenmüller (1988–1994): kaivaukset 

## Lähteet

## Aiheesta muualla
KV14

**KV14** on hauta Kuninkaiden laaksossa. Siihen on haudattu Uuden valtakunnan 19. dynastian Tausret ja 20. dynastian Setnakht.

Haudasta on löydetty pääosin vain hautakalusteita. Haudan maalaukset ja reliefit ovat suurimmalta osalta kunnossa lukuun ottamatta lievää vesivahinkoa hautakammion katossa. Värit ovat säilyneet kirkkaina.

## Tutkimuksen historia
* Richard Pococke (1737–1738): kartoitus
* Napoleonin retkikunta (1799): hautatekstien tutkinta
* James Burton (1825): kartoitus
* Ranskalais-toscanalainen retkikunta (1828–1829): hautatekstien tutkinta
* Carl Richard Lepsius (1844–1845): hautatekstien tutkinta
* Service des Antiquités (1893–1895): kaivaukset
* Hartwig Altenmüller (1983–1987): kaivaukset

## Lähteet

## Aiheesta muualla